

AGENȚIA PENTRU PROTECȚIA MEDIULUI DÂMBOVIȚA

Nr. 16453 / 9769 / \_\_\_\_\_\_\_\_\_

**PROIECT DECIZIA ETAPEI DE ÎNCADRARE**

**Nr. \_\_ din \_\_\_\_\_\_\_\_\_\_**

Ca urmare a solicitării de emitere a acordului de mediu adresate de **COMUNA DOBRA** cu sediul în comuna Dobra, sat Dobra, strada Principala, numar 538, judet Dambovita, înregistrată la APM Dâmbovița cu nr. 16453 din data de 02.11.2023, în baza legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare.

**APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data ***de 29.01.2024, că proiectul ”Modernizare baza sportiva in comuna Dobra”,*** propus a fi amplasat în comuna Dobra, sat Dobra, judet Dambovita, ***nu se supune evaluării impactului asupra mediului / nu se supune evaluării adecvate / nu se supune evaluării impactului asupra corpurilor de apă;***

Justificarea prezentei decizii:

1. Motivele pe baza cărora s-a stabilit neefectuarea evaluării impcatului asupra mediului sunt următoarele:
   1. proiectul se încadrează în prevederile Legii nr. 292/2018, Anexa nr 2, pct. 10, lit. b *,,*O*rice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*, la sediul  APM Dâmboviţa;
   2. nu au fost formulate observații din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;
2. Motivele pe baza cărora s-a stabilit neefectuarea evaluării adecvate sunt următoarele:

* terenul pe care se va realiza investiția este amplasat comuna Dobra, sat Dobra, judet Dambovita, nu este amplasat intr-o arie naturala protejata de interes național sau comunitar;

1. Motivele pe baza cărora s-a stabilit neefectuarea evaluării impactului asupra corpurilor de apă:

* Conform consultantei tehnice emisa de Administratia Bazinala de Apa Buzau-Ialomita inregistrata cu nr. 2438 / 21.02.2024: nu este necesara obtinerea avizului de gospodarirea apelor;

***Caracteristicile proiectelor***

1. ***mărimea proiectului:***

Scopul proiectului este modernizarea bazei sportive din comuna Dobra.

Ansamblul va fi format din clădirea de vestiare și amenajările exterioare constând în suprafața de joc, împrejmuire și refacere magazie.

Regim de înalțime: parter (P)

H max clădire 2.75 m (vestiare )

Suprafața construită vestiare 74 mp

Suprafata teren fotbal 6400 mp

Corp A - clădire vestiare

* acces principal-hol distribuție
* vestiare sportivi
* vestiar arbitrii
* grupuri sanitare
* magazie- 41 mp ce va fi folosita cu scop utilitar

Amenajare B

* suprafață teren fotbal si zone verzi adiacente
* Platforme betonate 50mp

Amenajare C

* împrejmuire 191 ml

Amenajare D

Modernizare actualului vestiar si incadrarea claditrii ca magazine, ce va fi folosita in scop utilitar- 41 mp

**SOLUȚII CONSTRUCTIVE ȘI DE FINISAJ**

**SISTEMUL CONSTRUCTIV**

Corp A - clădire vestiare

Fundație din beton armat-placa generala. Structura este metalica-fiind folosite 5 containere metalice.

Amenajare B – suprafața sport

* strat suport – gazon natural;
* strat drenant din pietriș
* pamânt compactat

Se realizeaza instalatie de irigare

Amenajare C - împrejmuire teren

* fundații izolate din beton simplu
* stâlpi metalici înglobati în fundație
* panouri bordurate fixate prin sudură de stâlpi, respectiv tevi rectangulare conform detalii.

Amenajare D – modernizare magazie existenta

* se vor reface finisajele si se va aplica o tencuiala armata la exterior

INSTALAȚIILE

Alimentarea cu apă se face de la un put forat.

Apa potabilă va fi filtrată înainte de livrare la obiectele sanitare.

Apele uzate provenite de la grupurile sanitare peste cota terenului, vor fi evacuate gravitațional pâna la căminul exterior de canalizare de unde vor fi conduse către un bazin etanș vidanjabil dimensionat corespunzator.

Se va prevedea instalație de canalizare gravitaționala a apelor de ploaie de pe învelitori, cu dispersie directă în terenul natural. De asemenea se vor amplasa 2 grupuri de rigole pentru colectarea apei de pe suprafața de joc; acestea se vor deversa gravitațional la teren.

Obiectele sanitare vor fi din porțelan sanitar și oțel inox. Se vor prevedea obiecte sanitare corespunzătoare pentru persoanele cu handicap.

**Instalații de încălzire**

Spatiul nu va fi folosit pe timpul iernii, in cazul in care temepratura va fi una scazuta se vor folosi convectoare electrice.

Apa calda va fi furnizata de aparate instant.

**Instalații electrice**

Alimentarea cu energie electrică este asigurată din rețeaua locală.

Se va asigura iluminatul interior, iluminatul exterior și instalație electrică de forța. Contorizarea se realizeaza la nivelul tabloului general.

Pentru partea de alimentare cu apa se va utiliza un put forat deservit de o camera de pompe.

Iar pe partea de canalizare se va racorda la un bazin vidanjabil etans amplasat pe spatiul verde. In ceea ce priveste racordul de electricitate, cladirea va fi racordata la reteaua comunala. Incalzirea si prepararea apei calde menajere se face printr-o centrala termica electrica, amplasata intr-un spatiu dedicat.

În ceea ce privește salubrizarea (transportul deseurilor din constructii) se va realiza un contract cu o firma de specialitate și se prevede amplasarea unui container special pentru deseurile specifice ce va fi preluat separat de resturile menajere ale functiunii.

**SISTEMATIZARE VERTICALĂ ȘI DRUM ACCES BAZA SPORTIVĂ**

Sistematizarea verticală s-a făcut ținând cont atât de configurația terenului cât și de structura și fundațiile clădirilor și lucrărilor de amenajare proiectatate.

Terenul s-a amenajat fie în săpătură, fie în umplutură rezultând astfel un volum minim de terasamente.

Suprafața de joc va fi sub formă de acoperiș în patru pante de 1 %, conform proiectului tip, iar celelalte suprafețe vor fi orizontale.

Baza sportivă s-a amplasat în așa fel încât clădirea de vestiare să fie adiacentă drumului local.

În incinta terenului de fotbal accesul va fi numai pietonal printr-un gang de acces amenajat în clădirea de vestiare.

Accesul rutier în incinta terenului de fotbal se va face din drumul local existent în imediata vecinatate, va avea lățimea de 3,50 m, pentru utilajele de intretinere.

Construcția C1, propusă pentru modernizare, este o construcție pe zidărie portantă fără sâmburi sau centuri din beton, armat, pe fundații continue din beton armat cu planșeu din beton armat, iar închiderile exterioare din caramidă plină de 25 cm. Învelitoarea este din tablă plană pe șarpantă din lemn.

Sarpantele au fost realizate din material lemnos, avand urmatoarea structura, de jos in sus: popi, pane, cosoroabe, capriori, pe care este montata astereala.

1. ***cumularea cu alte proiecte***: nu este cazul;
2. ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;
3. ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;
4. ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);
5. ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***Localizarea proiectelor***

* 1. *utilizarea existentă a terenului*: *neproductiv;*
  2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;
  3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate
6. zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;
7. ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;
8. ariile dens populate: nu e cazul
9. peisajele cu semnificaţie istorică, culturală şi arheologică: nu este cazul;
10. ***Caracteristicile impactului potenţial:***
11. extinderea impactului: aria geografică şi numărul persoanelor afectate: nu este cazul;
12. natura transfrontieră a impactului: nu este cazul
13. mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;
14. probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);
15. durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiții de realizare a proiectului***

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor și în perioada de funcționare, luând toate măsurile necesare pentru a nu se produce poluarea apelor subterane, de suprafaţă, a solului sau a aerului.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor / mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete existente;

**Faza de funcţionare - activităţi desfăşurate pe amplasament**

* se va asigura o funcţionare optimă a tuturor echipamentelor prevăzute în proiect pentru protecţia factorilor de mediu

**Protecţia calităţii apelor**

**a) În perioada de construcţie**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* 1. **În perioada de construcţie**
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**Protectia impotriva zgomotului**

In timpul execuţiei proiectului şi funcţionării Nivelul de zgomot continuu echivalent ponderat A (AeqT) se va încadra în limitele SR 10009: 2017 / C91: 2020 – Acustica. Limite admisibile ale nivelului de zgomot din mediul ambiant, şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:

* 65 dB - la limita zonei funcţionale a amplasamentului
* 55 dB - în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB - în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

* 1. **În perioada de construcţie**
* vor fi evitate lucrările care pot duce la degradări ale reţelelor supraterane sau subterane existente in zonă;
* se vor amenaja spaţii corepunzătoare pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
  1. **În perioada de funcţionare**
* se vor amenaja spaţii corepunzătoare depozitarea temporară a deşeurilor generate;
* se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

#### Modul de gospodărire a deşeurilor

***Atât în perioada de construire cât și în cea de funționare titularul are obligația respectării prevederilor Ordonaţei de Urgenţă a Guvernului României privind protecţia mediului nr.195/2005 precum si Ordonanta de urgenta nr. 92 / 2021, privind regimul deşeurilor, aprobata prin Legea 17 / 2023.***

**În perioada de construcţie**

* deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;
* deşeurile menajere se vor colecta în europubelă şi se vor preda către firme specializate;
* este interzisă depozitarea deşeurilor direct pe sol;

**Lucrări de refacere a amplasamentului**

* la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;
* se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

***În timpul implementării proiectului*:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;
* modul de depozitare al deşeurilor / valorificare şi monitorizarea cantităţilor de deşeuri generate; predarea deşeurilor către operatori autorizaţi în valorificarea / eliminarea deşeurilor;
* respectarea normelor de securitate, respectiv a normelor de securitate a muncii;
* nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi / sau tehnice corespunzătoare de atenuare a impactului;
* se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme , luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. **[554/2004](https://idrept.ro/00079384.htm)**, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare.

**DIRECTOR EXECUTIV,**

**Maria MORCOASE**

**Șef Serviciu A.A.A, Întocmit,**

Florian STANCESCU consilier A.A.A. Andrei Valentin CALINESCU

**Sef Serviciu C.F.M.** consilier C.F.M. Raluca PANTURU

Laura Gabriela BRICEAG